Výzva na predkladanie cenových ponúk

pre určenie predpokladanej hodnoty zákazky

 a zároveň pre  určenie úspešného uchádzača

na predmet zákazky

„Dezinfekcia priestorov školy“

Preambula

Gymnázium-Gimnázium, Zoltána Fábryho 1, 079 01 Veľké Kapušany je verejným obstarávateľom (ďalej len „verejný obstarávateľ“) podľa § 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej iba „zákon o verejnom obstarávaní“).

Výzva na predkladanie cenovej ponuky slúži prednostne na určenie predpokladanej hodnoty zákazky v zmysle § 6 zákona o verejnom obstarávaní  a následne na zadávanie zákazky (za predpokladu, že na základe predložených cenových ponúk sa preukáže, že predpokladaná hodnota zákazky je nižšia ako 30 000,- € bez DPH) podľa § 117 zákona o verejnom obstarávaní, všetko za podmienky, že oslovené hospodárske subjekty v postavení uchádzača budú spĺňať stanovené podmienky účasti a požiadavky na predmet zákazky určené v tejto výzve. pokiaľ s daným postupom zadávania zákazky s nízkou hodnotou na plnenie predmetu zákazky a na využitie predloženej cenovej ponuky pre daný účel oslovený záujemca- uchádzač jednoznačne v Prílohe č. 1 tejto výzvy vyjadrí súhlas s využitím predloženej cenovej ponuky aj ako cenovej ponuky v rámci zadávania zákazky s nízkou hodnotou.

Verejný obstarávateľ upozorňuje, že uchádzači, ktorých verejný obstarávateľ osloví na predloženie cenovej ponuky touto výzvou a ktorí predložia cenovú ponuku nie sú oprávnení uplatniť v danom postupe zadávanie zákazky revízne postupy podľa zákona o verejnom obstarávaní a nevyplývajú im z predloženia cenových ponúk žiadne nároky na uzatvorenie zmluvy na plnenie predmetu zákazky ani iné finančné nároky na úhradu nákladov spojených s vyhotovením a predložením cenovej ponuky.

**1. Identifikácia verejného obstarávateľa:**

**1.1 Názov:** Gymnázium-Gimnázium

**1.2 IČO:** 00161250

**1.3 DIČ:** 2020539906

**1.4** **Štatutárny zástupca:** Mgr. Ľudovít Mišľan, PhD., MBA- riaditeľ školy

**1.5 Sídlo:** Gymnázium-Gimnázium, Zoltána Fábryho 1, 079 01 Veľké Kapušany

 **1.6 Bankové spojenie:**

 Štátna pokladnica Číslo účtu: SK79 8180 0000 0070 0019 1451

**1.7 Kontaktná osoba pre verejné obstarávanie:** Mgr. Igor Beňo

**1.8 Tel.**: 056 / 638 2886

**1.9** **E-mail:** gymkap@gvk.sk

**1.10 Web:** www.gvk.sk

**1.11 Druh verejného obstarávateľa:** Škola - § 7 ods.1 písm. d) zákona o verejnom obstarávaní

**1.12 Hlavný predmet činnosti:** vzdelávanie

**2. Predmet zákazky:**

 **2.1 Názov zákazky:** Dezinfekcia priestorov školy

**2.2** **Druh zákazky:** poskytnutie služby

 **2.3 Miesto uskutočnenia zákazky, miesto plnenia:**

 Gymnázium – Gimnázium, Zoltána Fábryho 1, 079 01 Veľké Kapušany

 **NUTS kód:** SK042 Košický kraj

**2.4 Opis zákazky:** Predmetom zákazky je vykonanie dezinfekcie priestorov školy Gymnázia vo Veľkých Kapušanoch v dobe epidémie COVID-19 s dlhotrvajúcim a preventívnym účinkom, ktoré bude prebiehať v 3 cykloch.

 **Požiadavky verejného obstarávateľa:**

 Rozsah predmetu zákazky: 4500 m3

 Aktívna látka: roztok 6% Alkyl (C12-16) dimethyl benzylammonium chlorid

 Aplikácia dezifekčného roztoku: studenou hmlou (foggovanie)

 Veľkosť častíc: 5 – 10 um

 Aplikátor: UVL

 Počet cyklov: 3

 Predmet zákazky je v celom rozsahu opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov, informácií uvedených v opise predmetu zákazky alebo uvedené kdekoľvek v tejto výzve alebo v ktorejkoľvek z príloh tejto výzvy alebo v inom dokumente, ktorý tvorí súčasť výzvy na predkladanie cenových ponúk alebo inej komunikácie s uchádzačmi identifikuje konkrétny typ výrobku alebo výrobok konkrétneho výrobcu, uchádzač môže predložiť cenovú ponuku tak, že navrhne nahradenie takéhoto výrobku ekvivalentným výrobkom alebo ekvivalentom technického riešenia pod podmienkou, že ekvivalentný výrobok alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené technológie a zariadenia určené. Pri výrobkoch, príslušenstvách konkrétnej značky, uchádzač môže predložiť aj ekvivalent inej značky v rovnakej alebo vyššej kvalite.

Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

§ 32 ods. 1 písm. e) zákona č. 343/2015 Z.z. o verejnom obstarávaní v znení neskorších predpisov a to, že je oprávnený dodávať tovar, uskutočňovať stavebné práce alebo poskytovať službu, ktoré sú predmetom zákazky. Splnenie podmienky účasti preukazuje uchádzač v čase predkladania ponuky čestným vyhlásením, ktoré je súčasťou formulára „Návrh na plnenie kritéria – vzor“. Verejný obstarávateľ splnenie podmienky účasti overuje prostredníctvom informačných systémov verejnej správy.

§ 32 ods. 1 písm. f) zákona č. 343/2015 Z.z. o verejnom obstarávaní v znení neskorších predpisov a to, že nemá uložený zákaz účasti vo verejnom obstarávaní konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Splnenie podmienky účasti preukazuje uchádzač v čase predkladania ponuky čestným vyhlásením. ktoré je súčasťou formulára „Návrh na plnenie kritéria-vzor“.

**2.5 Komplexnosť plnenia:**

2.5.1 Cenová ponuka musí byť predložená na celý predmet zákazky tak, ako je uvedený a opísaný vo výzve na predkladanie cenovej ponuky a v jej prílohách.

2.5.2 Verejný obstarávateľ neumožňuje rozdelenie predmetu zákazky na časti; vyžaduje sa predloženie ponuky a plnenie zákazky v plnom požadovanom rozsahu.

**2.6 Variantné riešenia:** Nepovoľujú sa

**2.7 Predpokladaná hodnota zákazky v € bez DPH:**

Predpokladaná hodnota zákazky bude stanovená na základe poskytnutých informácií a cenových ponúk doručených v rámci tohto prieskumu trhu, všetko v zmysle § 6 zákona o verejnom obstarávaní.

* 1. **Trvanie zmluvy/lehota plnenia predmetu zákazky:** do 31.5.2021

 **3. Právne, ekonomické, finančné a technické informácie:**

**3.1 Hlavné podmienky financovania a platobné dojednania:**

Zákazka bude financovaná z vlastných zdrojov verejného obstarávateľa. Úhrada za plnenie predmetu zákazky bude vykonaná bezhotovostným platobným stykom.

**3.2 Ďalšie osobitné podmienky, ktorým podlieha plnenie zmluvy:** neuvádza sa.

**3.3 Podmienky účasti**

3.3.1 **Osobné postavenie:** Verejný obstarávateľ požaduje predložiť fotokópiu dokladu o oprávnení podnikať.

3.3.2 **Ekonomické a finančné postavenie:** nevyžaduje sa

3.3.3 **Technická alebo odborná spôsobilosť:** nevyžaduje sa

1. **Typ zmluvy:** Rámcová dohoda.
2. **Požiadavky na obsah ponuky:**

Ponuka uchádzača musí minimálne obsahovať:

* 1. Doklady požadované v bode 3.3 tejto výzvy
	2. Návrh na plnenie kritérií
		1. Návrh ceny na celý predmet zákazky. Návrh ceny musí byť uvedený ako cena celkom za celý predmet zákazky s DPH na základe prílohy č. 1 a uvádza sa v Eurách. Platca DPH uvedie cenu bez DPH, aj vrátane DPH.
		2. Uchádzač, ktorý nie je platcom DPH, túto skutočnosť jednoznačne uvedie v návrhu na plnenie kritérií.
1. **Kritérium na vyhodnotenie cenovej ponuky a spôsob vyhodnotenia:**

Jediným kritériom na vyhodnotenie ponúk je najnižšia

**Cena za celý predmet zákazky – cena celkom s DPH**.

Pre výber dodávateľa bude vyhodnocovaná celková cena na základe prílohy č. 1 za predmet zákazky uvedená v ponuke uchádzača. Ak uchádzač je platcom DPH, bude vyhodnocovaná cena s DPH. Ak uchádzač nie je platcom DPH, vyhodnocovaná bude cena celkom. Ako úspešný bude vyhodnotený uchádzač, ktorý ponúkne najnižšiu cenu za celý predmet zákazky.

1. **Vyhodnocovanie cenových ponúk z hľadiska splnenia podmienok účasti a požiadaviek na predmet zákazky v prípade, že predpokladaná hodnota zákazky bude nižšia ako 30 000,- € bez DPH.**

**7.1** Verejný obstarávateľ v tomto postupe zadávania zákazky analogicky uplatňuje § 112 ods. 6 (druhú vetu) ZoVO a bude podmienky účasti a požiadavky na predmet zákazky vyhodnocovať po vyhodnotení cenových ponúk na základe kritéria na vyhodnotenie cenových ponúk po zostavení poradia.

**7.2** Verejný obstarávateľ uplatní primerane analogicky § 55 ods. 1 ZoVO a bude vyhodnocovať cenovú ponuku z hľadiska splnenia podmienok účasti a ponuku z hľadiska splnenia požiadaviek na predmet zákazky u uchádzača umiestneného na prvom mieste v zostavenom poradí po vyhodnotení cenových ponúk na základe kritéria na vyhodnotenie cenových ponúk.

**7.3** Pri uplatnení § 55 ods. 1 ZoVO po vyhodnotení cenových ponúk
na základe kritéria určeného na vyhodnotenie cenových ponúk a po zostavení poradia, splnenie podmienok účasti a požiadaviek na predmet zákazky sa bude vyhodnocovať u uchádzača vyhodnoteného a umiestneného na prvom mieste v zostavenom poradí, podmienky účasti a požiadavky na predmet zákazky sa nebudú vyhodnocovať u uchádzačoch umiestnených na druhom až x-tom mieste v zostavenom poradí, pokiaľ pre ich vyhodnocovanie z dôvodu novozostaveného poradia nenastanú dôvody podľa ZoVO a podľa tejto výzvy.

**7.4** Cenová ponuka uchádzača, ktorý sa umiestnil na prvom mieste v zostavenom poradí, sa bude vyhodnocovať z hľadiska splnenia podmienok účasti a požiadaviek na predmet zákazky, určených v tejto výzve. Ak dôjde k vylúčeniu uchádzača alebo uchádzačov alebo ich ponúk, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača alebo uchádzačov v poradí tak, aby uchádzač umiestnený na prvom mieste v novozostavenom poradí spĺňal podmienky účasti a požiadavky na predmet zákazky, určených v tejto výzve.

**7.5** Ak sa po vyhodnotení splnenia podmienok účasti a požiadaviek na predmet zákazky preukáže, že uchádzač, ktorý sa umiestnil na prvom mieste v poradí po vyhodnotení cenových ponúk na základe kritéria na vyhodnotenie ponúk, splnil podmienky a požiadavky na predmet zákazky, bude tento uchádzač vyhodnotený ako úspešný a bude vyzvaný na poskytnutie súčinnosti vedúcej k uzatvoreniu zmluvy o dielo.

**7.6** Ak sa po vyhodnotení splnenia podmienok účasti a požiadaviek na predmet zákazky preukáže, že uchádzač, ktorý sa umiestnil na prvom mieste v poradí po vyhodnotení cenových ponúk na základe kritéria na vyhodnotenie ponúk, nesplnil podmienky účasti a požiadavky na predmet zákazky, verejný obstarávateľ nevyzve ho na poskytnutie súčinnosti a neuzatvorí s ním zmluvu o dielo a následne sa zostaví nové poradie a bude vyhodnocovaná cenová ponuka z hľadiska splnenia podmienok účasti a požiadaviek na predmet zákazky uchádzača umiestneného na druhom mieste v poradí a na prvom mieste v novozostavenom poradí.

**7.7** Ak sa po vyhodnotení splnenia podmienok účasti a požiadaviek na predmet zákazky preukáže, že uchádzača ktorý sa umiestnil na druhom mieste v poradí (a po novozostavenom poradí na prvom mieste) po vyhodnotení cenových ponúk na základe kritéria na vyhodnotenie ponúk po tom čo uchádzač umiestnený na prvom mieste nesplnil podmienky účasti a požiadavky na predmet zákazky a/alebo rovnako nesplnil podmienky účasti a požiadavky na predmet zákazky, verejný obstarávateľ ho nevyzve na poskytnutie súčinnosti a neuzatvorí s ním zmluvu o dielo a následne sa zostaví nové poradie a bude vyhodnocovaná cenová ponuka z hľadiska splnenia podmienok účasti a požiadaviek na predmet zákazky uchádzača umiestneného na treťom mieste v poradí a na prvom mieste v novozostavenom poradí. Ak sa preukáže, že uchádzač umiestnený na treťom mieste v pôvodne zostavenom poradí a na prvom mieste v novozostavenom poradí nespĺňa podmienky účasti a/alebo požiadavky na predmet zákazky verejný obstarávateľ nevyzve ho na poskytnutie súčinnosti a neuzatvorí s ním zmluvu o dielo a predmetné verejné obstarávanie verejný obstarávateľ zruší, nakoľko v zmysle § 55 nie je možné vyhodnocovať splnenie podmienok účasti a požiadaviek na predmet zákazky u uchádzača umiestneného na štvrtom mieste v pôvodne zostavenom poradí.

1. **Podmienky predkladania cenovej ponuky:**

 **8.1 Miesto na predkladanie cenovej ponuky:** Gymnázium-Gimnázium, Zoltána Fábryho 1, 079 01 Veľké Kapušany

 **8.2 Označenie cenovej ponuky:** „súťaž – neotvárať – dezinfekcia“

 **8.3 Lehota na predkladanie cenovej ponuky:** Ponuku požadujeme doručiť verejnému obstarávateľovi najneskôr **do 27.1. 2021 do 12:00 hod.**

 **8.4 Spôsob predloženia ponuky:** osobne, poštou alebo kuriérom

1. **Minimálna lehota, počas ktorej sú cenové ponuky viazané:** Verejný obstarávateľa predpokladá vykonať vyhodnotenie cenových ponúk najneskôr do 31.03.2021.

**10. Doplňujúce informácie**

**10.1** Ponuky doručené verejnému obstarávateľovi po lehote uvedenej v bode 7.3 tejto výzvy nebudú predmetom skúmania, posudzovania a vyhodnocovania v rámci zadávania predmetnej zákazky, a budú záujemcom vrátené neotvorené, pokiaľ bude známa spiatočná adresa.

**10.2** Ponuky predložené v stanovenej lehote budú archivované u verejného obstarávateľa, verejný obstarávateľ ich odosielateľom nevráti a ich obsah a informácie budú použité výlučne len na výber zmluvného partnera. Cenové ponuky ani ich časti, verejný obstarávateľ nepoužije bez súhlasu predkladateľa.

**10.3** Verejný obstarávateľ pri zadávaní zákazky, ktorej postup a proces zadávania nie je vzhľadom na jej finančný limit definovaný a upravený v zákone o verejnom obstarávaní postupuje tak, aby vynaložené náklady na obstaranie predmetu zákazky boli primerané jeho kvalite a cene, všetko v súlade s princípmi verejného obstarávania a podľa §117 zákona o verejnom obstarávaní.

**10.4** Doklady a dokumenty obsahujúce cenovú ponuku sa predkladajú v štátnom jazyku, to znamená v slovenskom jazyku.

**10.5** Ak cenová ponuka bude obsahovať dokument v inom ako slovenskom jazyku, musí byť predložený v cenovej ponuke aj jeho preklad do slovenského jazyka. Ak sa zistí rozdiel v  obsahu predložených dokladov, rozhodujúci je preklad v štátnom jazyku. Dokumenty predložené v českom jazyku nemusia byť preložené do slovenského jazyka.

**10.6** Komunikácia medzi verejným obstarávateľom a vyzvanými subjektmi sa uskutoční písomne prostredníctvom pošty, osobným doručením, elektronicky alebo ich kombináciou.

**10.7** Verejný obstarávateľ si v prípade nutnosti vyhradzuje právo znížiť rozsah plnenia zákazky a zhotoviteľ nemá nárok na žiadne finančné náhrady ani kompenzácie ani zmluvné pokuty z dôvodu zníženia rozsahu zákazky.

**10.8** Prílohy: príloha č. 1 – Návrh na plnenie kritérií

 príloha č. 2 – Špecifikácia

 príloha č. 3 – Návrh rámcovej zmluvy

 príloha č. 4 – Vyhlásenie uchádzača

príloha č. 2 – Čestné vyhlásenie

**Dátum: 14.1.2021**

Štatutárny zástupca verejného obstarávateľa:

 Mgr. Ľudovít Mišľan, PhD., MBA

 riaditeľ školy